La pel·lícula 'Nosotros no nos mataremos con pistolas' es projecta esta vesprada amb la presència de l’escriptor i la productora
27 de febrer 2023

![](/media/dphfkn45/m-cartell-nautilus.png?width=637.5&height=850)

Hui dilluns, 27 de febrer, es projectarà la pel·lícula española _Nosotros no nos mataremos con pistolas_ (2022) dirigida per María Ripoll i produïda per Lina Badenes (Turanga Films) i Belén Sánchez (Un Capricho de Producciones). A l'acte organitzat per l'AC Nautilus, en col·laboració amb la Regidoria de Cultura de l'Ajuntament de Sagunt, estaran presents els escriptors Victor Sánchez i Antonio Escámez, i la productora Lina Badenes.

La pel·lícula està ambientada en un poble costaner valencià, el seu guió està coescrit per Victor Sánchez i Antonio Escámez basat en l'adaptació per a la pantalla gran de l'obra teatral homònima del veí del Port de Sagunt, Victor Sánchez Rodríguez, per la qual va obtindre el Premi Max 2016 a la Millor autoria revelació.

La trama transcorre en la costa. Mentre el poble es prepara per a celebrar la seua festa major, La Verge de la Mar, Blanca (Ingrid García-Jonnson) s'acura que la primera paella que fa en la seua vida li quede perfecta. Ha aconseguit reunir els seus amics de tota la vida després d'anys sense veure's. Tots estan en la trentena i senten que la joventut se'ls escapa, atrapats en la precarietat laboral, el desencantament i un continu tornar a començar. La paella s'allarga fins al vespre, entre revelacions de secrets, retrets i equívocs. Però ara, més que mai, els cinc amics es necessitaran els uns als altres per a tirar avant.

La projecció tindrà lloc a la Casa Municipal de Cultura del Port de Sagunt a les 18:30 hores. L’entrada és gratuïta i lliure fins a completar aforament.

*   [](http://www.facebook.com/sharer.php?u=https://aytosagunto.es/va/actualitat/la-pel-lícula-nosotros-no-nos-mataremos-con-pistolas-es-projecta-esta-vesprada-amb-la-presència-de-l-escriptor-i-la-productora/ "Facebook")
*   [](http://twitter.com/share?url=https://aytosagunto.es/va/actualitat/la-pel-lícula-nosotros-no-nos-mataremos-con-pistolas-es-projecta-esta-vesprada-amb-la-presència-de-l-escriptor-i-la-productora/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-pel-lícula-nosotros-no-nos-mataremos-con-pistolas-es-projecta-esta-vesprada-amb-la-presència-de-l-escriptor-i-la-productora/ "Linked In")
*   [](mailto:?body=https://aytosagunto.es/va/actualitat/la-pel-lícula-nosotros-no-nos-mataremos-con-pistolas-es-projecta-esta-vesprada-amb-la-presència-de-l-escriptor-i-la-productora/)